burgasdotpro/wikipedia huggingface dataset:
Hervé

Hervé, vlastným menom Florimond Ronger, (*30. jún 1825, Houdain, Francúzsko † 4. november 1892 Paríž) bol francúzsky herec, spisovateľ a operetný skladateľ. Napísal vyše sto rôznych diel, z toho takmer polovicu tvorili operety, alebo komické opery (opera buffa).
Životopis.
Narodil sa v rodine žandára, matka bola Španielka. Otca stratil v dvanástich rokoch. Vďaka peknému hlasu sa mu podarilo umiestniť v zbore parížskeho kostola sv. Rocha. Neskôr nastúpil na parížske konzervatórium. Od roku 1839 sa ako šestnásťročný zamestnal ako organista v Bicêtre Hospital v Paríži, čo bol ústav pre duševne chorých, kde bola zamestnaná aj jeho matka. Komponoval hudobné predstavenia, v ktorých niekedy pacienti aj hrali, čím sa ich snažil zamestnať a odviesť pozornosť od ich skutočnej situácie. 
Od roku 1845 pôsobil ako organista v kostole St. Eustache. O tri roky neskôr 1848 ho priateľ, herec Desiré požiadal, aby napísal hudbu k jeho benefičnému vystúpeniu. Uviedli ju ako jednodejstvovú grotesku "Don Quichette et Sancho Pança" v parížskej Opéra National. Hudobný talent mu vyniesol v roku 1851 miesto dirigenta v Théâtre du Palais Royal. 
V roku 1854 získal licenciu na vlastné divadlo „Les Folies Nouvelles“, kde okrem pantomím mohol uvádzať aj hudobné grotesky s maximálne dvoma hercami. Keďže tento limit ho značne obmedzoval, obchádzal ho bábkami, zasahoval do deja ako dirigent a nezastavil sa ani pred bláznivejšími nápadmi. Kvôli jeho povahe a životnej dráhe mu ľudia dali prezývku „Le compositeur toqué“ (Šialený skladateľ), čo bol súčasne aj názov jedného z predstavení, ktoré bolo uvedené v jeho divadle. 
Jedným z predstavení v „Les Folies Nouvelles" bola aj Offenbachova hra "Oyayaie ou le reine des Iles". Čoskoro však Offenbach otvoril svoje vlastné divadlo Bouffes Parisiens a stal sa Hervého konkurentom. Hervé bol spoločne s Offenbachom pri zrode nového operetného žánru, avšak hlavná úloha pri jeho zrode sa pripisuje Offenbachovi. Hervé po otvorení Offenbachovho divadla svoje divadlo opustil a odišiel z Paríža. Veľa cestoval po Francúzsku aj zahraničí. V Londýne získal miesto kapelníka v Empire Theatre.
Po návrate do Paríža začal písať celovečerné operety a získaval si nimi priazeň publika. Svoju najslávnejšiu operetu, "Mamzelle Nitouche" napísal Hervé v roku 1883. Jej hlavná postava organistu Celestena nesie isté autobiografické prvky z autorovej mladosti.
Štuka (malta)

 Štuka (z ) alebo štuková malta je zmes jemného piesku a vápna, niekedy aj sadry, s vodou, z ktorej sa zhotovujú vrchné omietky, ak sa chce docieliť dokonalá hladkosť povrchu, alebo sa používa na vytváranie ozdobných, väčšinou reliéfnych úprav stien a stropov v interiéri a vonkajších fasád budov (štukatúra, štuková výzdoba). Remeselník, ktorý pracuje so štukou, je štukatér.
Kynológia

Kynológia je zjednodušene "veda o psoch" (gr. kynos = pes a logos = veda; canis = rodové označenie psovitých šeliem v latinčine). 
Kynologická veda má francúzsky pôvod. 
Kynológia sa zaoberá psom ako najstarším a najbližším spoločníkom človeka všeobecne, čiže spája vedomosti o pôvode a genetike psa, šľachtiteľstvo psích plemien, výcvik psov a prácu so psami, psie športy, chov a odchov psov, ošetrovanie a starostlivosť o psov a okrajovo aj časti veterinárneho lekárstva a "psiu psychológiu".
Na Slovensku kynológiu zastrešuje Slovenská kynologická jednota (SKJ), ktorá je členom Medzinárodnej kynologickej federácie FCI.
Mamzelle Nitouche

Mamzelle Nitouche (vysl. "Mamzel Nituš" - dalo by sa to preložiť ako "slečna netýkavka") je najznámejšia opereta, ktorú skomponoval Hervé. Premiéra sa konala 26. januára 1883 v Paris Variétes. Libreto napísali Henry Meilhac a Arthur Milhaud. Opereta dosiahla svetový úspech a viackrát sa hrala aj v českých a slovenských divadlách (pod pôvodným, francúzskym názvom).
Obsah.
I. dejstvo.
Denisu de Flavigni chovankyňu v kláštore a najlepšiu speváčku v zbore, chcú rodičia vydať naslepo za poručíka Fernanda de Champlatreux. Domov ju má odprevadiť organista Celesten. Avšak Celesten napísal operetu (pod preudonymom Floridor) pre miestne divadlo a jej premiéra má byť práve ten večer. Denisa predošlý deň našla partitúru, opereta sa jej strašne zapáčila a cez noc sa ju naučila naspamäť. Celestenovi pohrozí, že keď ju nevezne do divadla, tak ho prezradí predstavenej kláštora.
II. dejstvo.
Floridor a Denisa prichádza do divadla. Stretnú sa s Fernandom, ktorému sa Denisa predstaví ako „Mamzelle Nitouche“. Padnú si do oka bez toho, aby tušili, že sú vlastne zasnúbení. Primadonna Corina, ktorá koketuje s Floridorom, žiarli na Denisu a odmietne v operete hrať. Keďže vysvitne, že Denisa vie rolu naspamäť, jediná možnosť ako zachrániť premiéru je zveriť jej hlavnú rolu. Denisa má vďaka svojmu dobrému hlasu veľký úspech.
III. dejstvo.
Po premiére sa Denisa a Celesten (Floridor), ponáhľajú na vlak aby sa Denisa dostala včas domov, lenže ich zadrží vojenská hliadka a odvedie ich do kasární. Dôstojníci majú práve zábavu a je medzi nimi aj Fernand de Champlatreux. Denisina spoločnosť im príde vhod. Nečakane však dorazí veliteľ a dôstojníci Denisu oblečú za kadeta.
IV. dejstvo.
Keď sa Denisa so Celestenom dostanú z kasární, vracajú sa do kláštora, pretože už zmeškali všetky vlaky. Denisa, ako obľúbenkyňa matky predstavenej nemá problém vysvetliť, že sa vrátili preto, lebo ona „plakala, že sa nechce vydať, ale ostať v kláštore“. Do kláštora prichádza Fernand, ktorý sa večer zaľúbil do „Mamzelle Nitouche“ a nechce sa už vydať za Denisu. Keď obaja odhalia pravdu, Denisa musí vymyslieť novú výhovorku, že si to rozmyslela a predsa len sa vydá, pretože sa chce „obetovať, aby poručíka de Champlatreuxa priviedla na pravú vieru“. Teraz už mladým zaľúbencom nič nestojí v ceste ...
Severný pól

Severný pól je najsevernejšie miesto na každom približne guľatom astronomickom objekte. Miesto na Zemi, ktoré spĺňa túto požiadavku pri pohľade na mapu (alebo glóbus), je zemský alebo geografický severný pól. Je to miesto, v ktorom zemská os pretína na severe zemský povrch. Leží v Severnom ľadovom oceáne. Zemepisný severný pól je na 90° severnej zemepisnej šírky a spolu s Južným pólom a Greenwichský poludníkom je základom zemskej súradnicovej sústavy. Existujú aj ďalšie definície severného pólu (magnetický pól (severný na južnej pologuli a naopak) a pod.) 
História.
Prvú výpravu na pokorenie a preskúmanie severného pólu podniknutú v roku 1871 viedol Charles Francis Hall pod patronátom Američanov. Výprava niesla označenie Polaris expedition (Polárna expedícia) a skončila sa katastrofou. 
Ďalšiu výpravu v septembri 1895 viedol Fridtjof Nansen. Expedícia dosiahla 86° 14´ severnej šírky.
Prvé preukázateľné dosiahnutie severného pólu sa podarilo 12. mája 1926 posádke vzducholode Norge. Predchádzajúce výpravy (Frederick Cook 1908, Robert Peary 1909 a Richard Byrd 1926 - letel k pólu lietadlom len niekoľko dní pred Norge) nemajú dosiahnutie pólu dostatočne preukázané. Predovšetkým Peary bol dlho posudzovaný za prvého pokoriteľa severného pólu, ku ktorému malo dôjsť 6. apríla 1909, výskumy v 80. a 90. rokoch minulého storočia však jeho úspech spochybnili. Prvým Čechom na severnom póle bol v roku 1928 František Běhounek, ktorý nad pólom preletel vo vzducholodi Italia. Prvý, kto prišiel na pól “po vlastných”, bol sir Wally Herbert. A to presne 6. apríla 1969. 
Okrem severného zemepisného pólu existuje na severnej pologuli aj severný magnetický pól, ktorého poloha je nestála. V súčasnosti sa severný magnetický pól pohybuje rýchlosťou asi 15 km za rok smerom na Sibír, ktorej pobrežie dosiahne asi o 40 rokov. V minulosti dokonca niekoľkokrát došlo k tomu, že sa severný magnetický pól presunul z jednej zemepisnej pologule na druhú (prepólovanie).
Martin Cibák

Martin Cibák (* 17. máj 1980, Liptovský Mikuláš) je bývalý slovenský hokejista.
Klubový hokej.
S hokejom začínal v Liptovskom Mikuláši. V roku 1998 si ho v úvodnom drafte NHL vybral klub Tampa Bay Lightning v 9. kole ako 252. v poradí. Nasledujúce tri sezóny odohral v zámorí v juniorskej súťaži WHL a nižšej profesionálnej súťaži IHL. V sezóne 2001/02 sa v drese Tampa Bay Lightning dostal prvýkrát na ľad NHL, aj keď väčšinu zápasov sezóny odohral v AHL za Springfield Falcons. V nasledujúcej sezóne vypadol z kádra Tampy Bay. Vrátil sa tam až v sezóne 2003/04, keď sa stal stabilným hráčom Tampy Bay a podieľal sa na víťazstve tohto klubu v play-off. Stal sa tak tretím slovenským držiteľom Stanley Cupu v histórii po Stanovi Mikitovi a Jiřím Bicekovi. Počas lockoutu NHL v ročníku 2004/2005 hrával v Liptovskom Mikuláši, Plzni a v play-off posilnil Košice. Celkovo za Lightning v NHL nastúpil na 154 duelov základnej časti a na 61 v play-off. 
Pred sezónou 2006/07 sa rozhodol vrátiť sa do Európy, konkrétne do Švédska. V tejto sezóne odohral za tím Frölunda Indians 55 zápasov, v ktorých si pripísal 23 bodov. Pred sezónou 2007/08 prestúpil do Södertälje SK a pred sezónou 2009/10 prestúpil do ruského klubu Spartak Moskva, kde zotrval dve sezóny. Ročník 2010/2011 odohral v klube Severstaľ Čerepovec, kde bol vymenený za Olega Gubina. V drese Čerepovca nastúpil v 41 zápasoch základnej časti (10 gólov, 3 asistencie) a v 6 zápasoch play-off. Pred sezónou 2011/2012 sa dohodol na ročnom kontrakte s klubom Neftechimik Nižnekamsk. Po skončení zmluvy s ním Nižnekamsk predĺžil zmluvu o ďalší rok. V januári 2013 bol vymenovaný za kapitána tímu.
V novembri 2017 oznámil ukončenie svojej aktívnej hráčskej kariéry.
Míľniky.
Prvý zápas v NHL
9. február 2002, zápas Tampa Bay Lightning - Washington Capitals
Prvá asistencia v NHL 
11. február 2002, zápas Tampa Bay Lightning - Washington Capitals
Prvý gól V NHL
12. marec 2002, zápas Tampa Bay Lightning - Atlanta Thrashers
Reprezentácia.
V národnom drese odohral 45 zápasov a strelil 6 gólov.
Dózsa György út

Dózsa György út, po slovensky "ulica Juraja Dóžu", je ulica v Budapešti a názov stanice na trati M3 (Sever-Juh) Budapeštianskeho metra.
Mark Williams (herec)

Mark Williams (* 17. jún 1959, Bromsgrove, Spojené kráľovstvo) je britský herec, komik a scenárista. 
Najznámejší je ako jedna z hviezd populárnej zábavnej šou stanice BBC, The Fast Show. Hral aj Olafa Petersena v Červenom trpaslíkovi a Kirka v Carrie and Barry.
V súčasnosti je spájaný najmä s postavou Artura Weasleyho vo filmovej sérii Harry Potterovi, kde pôsobil od druhého dielu a v BBC detektívnom seriáli Father Brown.
Taktiež prezentoval dokumentárny seriál "Mark Williams on the Rails", pokračovanie predchádzajúceho seriálu "Industrial Revelations".
Mark je fanúšikom tímov Brighton &amp; Hove Albion F.C. a Aston Villa F.C..
Rechtuniq

Rechtuniq bol región v starom Arménsku v rokoch 400-800, vo Vaspurakane, východne od Antzevasiq. Vládol v ňom rod Rechtuni.
Lukáš Richter

Lukáš Richter bol slovenský medailér, kovorytec, ktorý pôsobil v Kremnici v rokoch 15501579. Bol žiakom a nástupcom Krištofa Füssela, ktorý patril k vynikajúcim kremnickým medailérom z obdobia renesancie. 
Richterovým nástupcom sa stal jeho žiak Abrahám Eisker, ktorý pracoval v mincovni ako rezač želiez.
Dielo.
Podstatnú časť Richterových prác tvoria portrétne medaily. Podobizne, na rozdiel od svojho učiteľa, znázorňuje na celej kruhovej ploche medaily a veľmi realisticky zachytáva individuálne črty zobrazovanej osoby spredu i z profilu, pričom sa neobmedzuje iba na znázornenie hlavy. Vytvoril realisticky znázornené podobizne panovníkov, ale aj banských úradníkov, bohatých mešťanov, členov ich rodín a ďalších osôb. Jeho portréty sa vyznačujú mäkkou modeláciou tváre so všetkými detailami, akými sú napríklad vrásky a vlasy. Portrétne medaily Lukáša Richtera sú nielen vrcholom kremnického renesančného medailérstva, ale patria aj medzi najkrajšie svetové medaily tohto obdobia. 
Medzi portrétne medaily Lukáša Richtera patria aj diela razené pri príležitosti korunovácií uhorských kráľov v Bratislave. Tvoril aj na biblické námety. Známa je napr. jeho vianočná medaila z roku 1565, ktorá zobrazuje Adama a Evu v raji a na reverze Klaňanie sa pastierov. Toto je jediná medaila označená autorovou signatúrou L-R.
Washington Capitals

Washington Capitals je hokejový klub NHL sídliaci v hlavnom meste USA - Washingtone.
Washington Capitals hrá v Metropolitnej divízii Východnej konferencie. Najväčší úspech dosiahlo družstvo v sezóne 2017/18 keď sa dostalo až do finále Stanley Cupu a ten aj v tejto sezóne získali proti Vegas Golden Knights ktorých porazili 4:1 na série.
Najviac bodovaný hráči histórie klubu.
Zoznam streleckých lídrov tímu v histórií. Aktualizované každú sezónu
"Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Capitals"
Kristián Genersich

Kristián Genersich (* 3. január 1759, Kežmarok – † 30. apríl 1825, Kežmarok) bol slovenský historik, prírodovedec a učiteľ.
Rodina.
Venoval sa vlastivednému bádaniu, vykonával prieskum Karpát a Tatier, kde zbieral rastliny a minerály. Publikoval aj povesti o kežmarskom hrade. Podľa životopiscov býval vo Vyšnej Slanej u Martina Laučeka.
Petr Sýkora (1976)

Petr Sýkora (* 19. november 1976, Plzeň) je bývalý český reprezentant v ľadovom hokeji.
Klubový hokej.
Hral ako stredný útočník. Je 182 cm vysoký a váži 86 kg (údaj z roku 2005). Bol draftovaný v úvodnom drafte NHL klubom New Jersey Devils v roku 1995 už v prvom kole ako 18. v poradí. Už od najbližšej sezóny sa dostal na ľad NHL. Za New Jersey odohral 7 sezón. V sezóne 1999/2000 pomohol tímu vybojovať Stanley Cup, i keď v šiestom finálovom zápase proti Dallas Stars utrpel zranenie a bol hospitalizovaný. Pri preberaní pohára na ľade chýbal, ale spoluhráči mu neskôr trofej priviezli do nemocnice. 
Od sezóny 2002/03 hral za Anaheim Mighty Ducks s výnimkou sezóny 2004/05, keď počas lockoutu v NHL hral za Metallurg Magnitogorsk v ruskej hokejovej superlige. Na sezónu 2005/06 mal s Anaheimom uzavretú zmluvu na 3,116 mil. dolárov ročne. Po 34 zápasoch v drese Anaheimu bol vymenený do tímu New York Rangers.
7. júla 2006 podpísal zmluvu s klubom Edmonton Oilers, kde nastupoval v útoku spoločne s krajanom Alešom Hemským a nazbieral spolu 53 bodov.
V júli 2007 podpísal ako voľný agent dvojročný kontrakt s klubom Pittsburgh Penguins. V drese Penguins sa dostal do finále Stanley Cupu, kde ale podľahli Detroitu. V časti sezóny nastupoval po boku Sidney Crosbyho alebo Jevgenija Malkina, čo mu vynieslo najlepšiu produktivitu od roku 2001 (63 bodov). Už štvrtý raz hral vo finále Stanley Cupu, ale po tretí raz s tímom odišiel porazený, keď Pittsburgh podľahol Detroit Red Wings. V nasledujúcej sezóne 2008/2009 si finálový súboj v drese Pittsburgu proti Detroitu zopakoval. V play-off ho však sužovali zranenia, nehral ani v rozhodujúcom siedmom finále, ale po víťaznom stretnutí sa pripojil k oslavám zisku Stanley Cupu na ľadovej ploche.
Pred sezónou 2009/2010 podpísal zmluvu s Minnesota Wild. Na začiatku ročníka však utrpel otras mozgu a následne pre nízku produktivitu (3 body v 14 stretnutiach) bol ponúknutý ostatným tímom, v NHL už v tomto ročníku nenastúpil. V lete 2010 sa bez zmluvy s tímom NHL vrátil do rodnej Plzne a hral za HC Plzeň v útoku s Martinom Strakom a Janom Kovářom. Po zisku trinástich bodov v trinástich stretnutiach podpísal zmluvu s bieloruským tímom Kontinentálnej hokejovej ligy CHK Dynama-Minsk.
V septembri 2011 nastúpil do tréningového kempu New Jersey Devils s cieľom prebojovať sa do tímu NHL, kde zažil najslávnejšie chvíle svojej kariéry. Nakoniec 5. októbra 2011 podpísal ročný kontrakt v hodnote 650 tisíc USD. V marci 2012 odohral tisíce stretnutie v základnej časti NHL a v sezóne zaznamenal celkovo 21 gólov a 44 kanadských bodov. Šiesty raz sa s tímom prebojoval do finále Stanley Cupu, ale na trofej po porážke od Los Angeles Kings nedosiahol. V sezóne 2012/2013 odohral deväť zápasov za švajčiarsky Bern s ktorým získal majstrovský titul. Počas nasledujúceho ročníka neodohral žiadny zápas a 17.marca 2014 oznámil skončenie profesionálnej hokejovej kariéry. V roku 2016 trénoval na Floride deväť a desaťročných hokejových juniorov.
Reprezentácia.
Reprezentoval Česko na majstrovstvách sveta v roku 1998, 1999 a 2005 z ktorých má bronzovú a dve zlaté medaily.
Slang

Slang je špecifická vrstva nespisovných výrazov národného jazyka, ktorá má spornú definíciu.
Termín sa prvý raz použil v Anglicku v 18. storočí v podobe s´langue ako označenie pre "neštudovaný, vulgárny jazyk nižších pracujúcich spoločenských vrstiev a tvoril výrazný protipól voči oficiálne uznanému a kultivovanému jazyku anglických gentlemanov a dám" (Orgoňová – Sedláčková, 2010, s. 151). Často je stotožňovaný s veľmi podobnými výrazmi žargón, argot, sociolekt či profesionalizmus, toto stotožňovanie však nie je správne. 
Jozef Mistrík definuje slangové slová ako nespisovné výrazy národného jazyka, ktoré sa používajú v súkromnom alebo neoficiálnom prostredí v obmedzenom okruhu ľudí, ktorí sa buď zaoberajú tou istou činnosťou alebo majú rovnakú sféru záujmov. Vznikajú:
Podľa B. Hochela ide o nespisovné jazykové prostriedky rozličného pôvodu (teritoriálno-nárečového, argotického, žargonického, sociolektického), ktoré sú v národnom kolektíve všeobecne používané alebo všeobecne zrozumiteľné, a ktoré celkom alebo do značnej miery stratili príznak pôvodu.
Slang je jedným z hlavných zdrojov obohacovania lexiky spisovného jazyka. Veľa nových slov (bez ohľadu na svoj pôvod) prechádza pred vstupom do spisovného jazyka „slangovým štádiom“. Profesionálne (výnimočne aj záujmové) nárečia niekedy obohacujú spisovný jazyk priamo (terminológia).
Petr Sýkora (1978)

Petr Sýkora (* 21. december 1978, Pardubice) je český hokejový útočník.
Petr Sýkora je útočník hrajúci na pravom krídle. Svoju hokejovú kariéru začal v sezóne 1996/97 v mužstve HC Moeller Pardubice českej hokejovej extralige. Po deviatich sezónach strávených v tomto klube sa v sezóne 2005/06 dostal prvýkrát na ľad NHL v drese Washington Capitals. Mal uzavretú zmluvu s ročným príjmom 525 tisíc dolárov. Ďalší rok pôsobil opäť v Pardubiciach.
Reprezentácia.
MS 2007.
Tréner Alois Hadamczik ho nominoval na Majstrovstvá sveta 2007 v Rusku.
Calgary Flames

Calgary Flames je hokejový klub NHL sídliaci v Calgary, najväčšom meste kanadskej provincie Alberta.
Calgary Flames hrá v Pacifickej divízii Západnej konferencie. Je víťaz Stanley Cupu v roku 1989.
Mužstvo Flames malo pôvodne sídlo v Atlante, do kanadského Calgary sa presťahovali v roku 1980. Do roku 2011 boli jediným klubom NHL, ktorý sa presťahoval zo Spojených štátov do Kanady. Ich najväčším rivalom je Edmonton Oilers. Vzájomné zápasy týchto dvoch tímov sú nazývané aj "bitka o Albertu", keďže v provincií Alberta sídlia oba kluby. 
Medzi slávnych hráčov klubu v histórií patria: Al MacInnis, obranca, ktorý mal najväčší počet štartov za Flames, kanadský strelec Theoren Fleury, či brankár Mike Vernon.
V posledných rokoch k najväčším úspechom klubu patrí postup do finále play-off v roku 2004, kde ale prehrali s Tampa Bay Lightning po dramatickom priebehu série 3–4 na zápasy.
V sezóne 2006/07 získalo Calgary 96 bodov a obsadilo 8. priečku v Západnej konferencii, prebojovali sa do play-off. Tam nastúpili proti Detroit Red Wings, s ktorým ale na zápasy prehrali 2 – 4.
Žargón

Žargón je:
Podľa B. Hochela: nespisovné jazykové prostriedky, ktorých funkciou a cieľom je utajiť nimi vyjadrované informácie a tým zvýrazniť nadradenosť, výlučnosť jeho používateľov.
V slovenskej literatúre žargón (definícia b) využíva napríklad Vladimír Mináč, Rudolf Jašík, Jonáš Záborský či Ján Palárik, ktorí ako žargón používajú cudzojazyčné (nemecké, latinské, maďarské a podobne) slová v reči postáv.
Sociolekt

Sociolekt alebo sociálny dialekt alebo sociálne nárečie môže mať viacero definícií:
Niektoré výrazy zo sociolektu po čase obohatia spisovný jazyk.
Viackoľajná trať

Viackoľajná trať je železničná trať, ktorá má dve alebo viac koľají. Železničné trate môžu byť jednokoľajné, dvojkoľajné, alebo niekedy aj viackoľajné. 
Na dvojkoľajných tratiach sa pravá koľaj od začiatku trate ku koncu trate čísluje číslom 2., ľavá traťová koľaj ako 1. a prostredná koľaj na trojkoľajnej trati dostáva číslo 0. V Európe sa väčšinou používa od r. 1937 pravostranná prevádzka, ale na niekoľkých tratiach napr. v Rakúsku, Nemecku sa používa ľavostranná prevádzka. V Spojenom kráľovstve a iných krajinách britského Spoločenstva národov sa používa tiež ľavostranná, podobne ako v cestnej doprave. Ľavostranná premávka sa ešte používa vo Francúzsku, Taliansku, Španielsku.
Železničná stanica

Železničná stanica alebo stanica môže byť:
Po dopravnej stránke umožňuje prechod z jednej koľaje na inú prostredníctvom výhybiek. Tým sa umožní vyhnutie sa vlaku inému vlaku, alebo vozidlu a takisto aj presun jednotlivých vozňov pri posune na rôzne koľaje. Vo veľkých mestách sa pre takúto činnosť (posun) vytvárajú tzv. zriaďovacie stanice. Po prepravnej stránke umožňuje v osobnej doprave zastavenie vlaku pre nástup a výstup cestujúcich na určených, upravených koľajách a nástupištiach, nakládku a vykládku batožiny, zásobovanie reštauračných, bufetových, lôžkových a ležadlových vozňov, manipuláciu pri poštových vozňoch. V nákladnej doprave je to nakládka a vykládka vozňových zásielok, kusových zásielok, zostava nákladných vlakov a ich rozraďovanie, váženie zásielok, tarovanie vozňov, v určených prechodových staniciach colné, špedičné a kontrolné výkony so zásielkami. Podľa veľkosti a rozsahu práce a výkonov sú zaradené do niekoľkých výkonnostných tried:
Zoznam vládcov Izraela

Predsedovia vlád Izraela.
"Predseda vlády Izraela" je hlavou izraelskej vlády. Od roku 1996 (zákon vydaný 1992) je volený v celonárodnom hlasovaní, spravidla súčasne s parlamentnými voľbami, predtým vyberal premiéra prezident z členov Knessetu.
Gilgameš

Gilgameš (po sumersky asi "Bilga-meš", po grécky "Gilgamos") bol podľa Sumerského kráľovského zoznamu kráľ Uruku (pozri aj Mezopotámia) na začiatku 3. tisícročia pred Kr. - okolo 2800 pred Kr. (t. j. Ranodynastické obdobie I, I. dynastia z Uruku), uvádza sa aj okolo 2700 pred Kr. alebo po 2600 pred Kr. (to posledné by bolo už Ranodynastické obdobie II). 
Kráľovský zoznam hovorí konkrétne toto:
"…Dumuzi, rybár, ktorý pochádzal z mesta Kua, vládol 100 rokov,"
"Božský Gilgameš, ktorého otcom bol [Dumuzi], bol veľkňazom v Kulabe a vládol 126 rokov."
"Ur-nungal (Ur-lugal), syn Gilgameša, vládol 30 rokov…"
Jeho otcom bol teda Dumuzi a po jeho smrti mal vládnuť jeho syn Ur-Nungal, ktorý vládol 30 rokov. Za matku sa považuje bohyňa Ninsun. 
Podľa sumerskej tradície Gilgameš postavil kláštor Ninlil v Nippure, a pravdepodobne aj veľké hradby v Uruku, ktoré ďalší sumerskí králi skutočne považovali za jeho dielo.
Napriek nedostatku priamych dôkazov, sa väčšina vedcov domnieva, že ide o skutočne historickú postavu, pretože o paralelných postavách z Kráľovského zoznamu medzičasom vieme, že naozaj existovali. Väčšina bádateľov sa však domnieva, že nebol kráľovského pôvodu, ale že bol synom veľkňaza v jednej z uruckých štvrtí. 
V raných textoch je o ňom písané ako o kráľovi, veľmi skoro sa však objavuje jeho zbožštenie a potom už o ňom bolo uvažované ako o bohu.
Gilgameš je hlavným hrdinom tzv. "Eposu o Gilgamešovi", ktorý bol nájdený v Aššurbanipalovej knižnici, a ďalších rozprávaní z Gilgamešovho cyklu. 
Gilgameš v kultúre našej doby.
Sumerský kráľ Gilgameš inšpiroval niekoľko prác v modernej populárnej kultúre:
Vojenstvo

Vojenstvo je v širšom zmysle termín zahŕňajúci všetky otázky vojenskej teórie a praxe súvisiacich s tvorbou, prípravou a činnosťou ozbrojených síl v čase mieru alebo vojny. Zjednodušene môže byť termín chápaný ako náuka o vojakoch, ozbrojených silách, vojnách, zbraniach a pod.
V užšom zmysle môže predstavovať systém vedomostí, zručností a návykov využívaných príslušníkmi ozbrojených síl na úspešné plnenie bojových úloh.
Epsilon Tauri

Ain (arab., oko) , známa tiež ako Epsilon Tauri (ε Tau/ε Tauri), je hviezda v súhvezdí Býk a člen otvorenej hviezdokopy Hyády. ε Tau má zdanlivú jasnosť 3,54m. Patrí do spektrálneho typu G9 a do triedy svietivosti III. Teplota na jej povrchu dosahuje 4 100 K. Vzdialenosť od Zeme je približne 155 ly.
Zdeněk Jirotka

Zdeněk Jirotka (* 7. január 1911, Ostrava, Česko – † 12. apríl 2003, Praha, Česko) bol český spisovateľ a fejtonista, autor humoristických románov, poviedok a súdničiek.
Narodil sa v Ostrave, kde v rokoch 1925–29 študoval reálku, v roku 1933 maturoval na Stavebnej priemyselnej škole v Hradci Králové. Onedlho vstúpil do armády, kde zostal do roku 1940. Slúžil v mnohých mestách, napríklad v Košiciach, Olomouci, Brne a inde. 
Začiatkom nacistickej okupácie pôsobil na ministerstve verejných prác, ale už po roku 1942 sa venoval výhradne spisovateľskej činnosti. Umožnil mu to mimoriadny ohlas na jeho prvotinu, humoristický román "Saturnin". Treba povedať, že vo svojej ďalšej tvorbe tento román už neprekonal, na jeho úspech nadviazala len o rok neskôr kniha "Muž se psem", v ktorej pre zmenu parodoval detektívny žáner.
V roku 1940 nastúpil do "Lidových novin" a po druhej svetovej vojne (1945–51) do "Svobodných novin", po roku 1951 potom na dva roky do redakcie humoristického týždenníka "Dikobraz". Medzi rokmi 1953 a 1962 pôsobil v redakcii "Česko-slovenského rozhlasu", odkiaľ sa znova vrátil do redakcie "Dikobrazu".
Kúzlo Jirotkovho humoru tkvie v inšpirácii „suchým“ anglickým humorom a často kúzlu nedopovedaného a skrytého. 
Film.
V roku 1994 nakrútil režisér Jiří Verčák rovnomenný film v hlavnej úlohe s Oldřichom Víznerom ako Saturninom.
Výhybka

Výhybka je zariadenie na železničnom zvršku, ktoré rozvetvuje koľaj a umožňuje bez prerušenia jazdy koľajovému vozidlu prechod z jednej koľaje na druhú.
Medzi tri hlavné časti výhybky patria:
Odvratná výhybka je výhybka, ktorá tvorí bočnú ochranu jazdnej cesty, pričom jej odvratná poloha je podmienkou pre postavenie príslušnej jazdnej cesty. Samovratná výhybka je výhybka vybavená zariadením na samovratnú činnosť výmen. Výhybky sa prestavujú ručne, na mieste, alebo pomocou prestavníkov, mechanickým prestavníkom alebo elektromotorickým. Môžu mať kontrolu polohy jazykov a priľahnutia. Podľa stupňa zabezpečenia, a stupňa odbočenia majú predpísané rýchlosti prejazdu, obyčajne od 40 km/h až do 160 km/h. 
Druhy výhybiek podľa geometrického usporiadania a zložitosti:
Stanica

Stanica môže byť:
Železnica s normálnym rozchodom

Železnica s normálnym rozchodom je železnica s rozchodom koľají 1 435 mm (4 stopy 8 ½ palca).
Je dnes štandardom na približne 60 % železníc vo svete, vrátane väčšiny železničných správ v Európe (mimo železníc v Portugalsku, Španielsku [1 668 mm], Fínsku, štátov SNŠ [1 520 mm]). 
Vo väčšine krajín však existuje viacero tzv. „úzkorozchodných“ tratí, t. j. s rozchodom koľaje menším ako 1 435 mm, najčastejšie v rozsahu 6001 000 mm. Zväčša však majú len miestny, či turistický charakter a dosahujú dĺžku len niekoľkých kilometrov.
Normálny rozchod sa často používa aj ako rozchod električkových koľají (na Slovensku v Košiciach, v Česku všetky električkové siete).
Pavol Palkovič

Prof. PhDr. Pavol Palkovič, DrSc. (*14. jún 1930, Kúty† 7. apríl 2009, Bratislava) bol slovenský teoretik drámy a literatúry.
Životopis.
Gymnázium navštevoval v Skalici a v Malackách (19411949). Po absolvovaní štúdia na Filozofickej fakulte Univerzity Komenského v Bratislave (odbor slovenský – anglický jazyk a literatúra) nastúpil cestu vysokoškolského pedagóga na Katedre slovenského jazyka a literatúry na Vysokej škole pedagogickej (výchova stredoškolských učiteľov) a Vyššej pedagogickej škole (výchova učiteľov pre 1. a 2. stupeň základných škôl) v Bratislave (19531960). V rokoch 19601975 pôsobil na Pedagogickej fakulte UK v Trnave, kde sa habilitoval na docenta pre teóriu a dejiny slovenskej literatúry. V roku 1975 prešiel na nové pracovisko – na Katedru divadelnej a filmovej vedy Divadelnej fakulty Vysokej školy múzických umení v Bratislave (19752000). Tu získal hodnosť doktora vied o umení (DrSc) a titul univerzitný profesor pre teóriu a dejiny slovenskej drámy a divadla (1987). Externe vyučoval na Filozofickej fakulte UK v Bratislave. V rokoch 19942002 pracoval na čiastočný úväzok v Kabinete divadla a filmu Slovenskej akadémie vied. K životnému jubileu bol vyznamenaný zápisom do knihy najvýznamnejších osobností SAV za rok 2000. 
Na pôde Slovenskej akadémie vied vykonával funkciu predsedu Komisie pre udeľovanie vedeckej hodnosti doktora vied o umení (DrSc) v odbore teória a dejiny divadla. Na Trnavskej univerzite v Trnave prednášal v prvých rokoch jej existencie (19941996). Podobne stál pri začiatkoch Univerzity sv. Cyrila a Metoda v Trnave (september 1996), kde pôsobil na Katedre slovenského jazyka a literatúry Filozofickej fakulty. V roku 2004 mu Konferencia biskupov Slovenska udelila cenu patróna umelcov Fra Angelica za prínos ku kresťanským hodnotám v oblasti kultúry.
Dr. Palkovič začal publikovať už v študentských rokoch. Okruh jeho záujmov zahŕňal všetky literárne žánre, postupne sa vyhraňoval smerom k domácej a inonárodnej dráme (s dominanciou dramatickej tvorby J. G. Tajovského) a cez ňu k audiovizuálnym médiám (divadlo, rozhlas, televízia). Tematické i druhové zameranie Palkovičovej výskumnej práce naznačujú samotné názvy výberu knižných publikácií: "Epika a dráma, javisková a rozhlasová hra" (1974), monografia "Jozef Gregor Tajovský, realistický dramatik slovenskej predprevratovej dediny" (1972), "Dialógy s Tajovským" (1982), "Interpretácia klasiky v súčasnom divadle" (1985), "Cestami rozhlasovej hry I. II." (1986), "Život drámy a duchovný rozmer divadla" (1999), "Sprítomňovanie klasiky" (2005). Publikoval tiež desiatky štúdií z teórie a dejín drámy, divadla, rozhlasovej hry, stovky kritických analýz, úvah, článkov a recenzií umeleckých výkonov v oblasti literatúry a dramatickej tvorby.
Dvere

Dvere sú konštrukcie v stene, ktoré umožňujú ľahkú zmenu otvorenej steny na zavretú stenu a opačne. Nachádzajú sa v mnohých domoch a iných budovách, vo vozidlách, skriniach, kabínach atď. (Článok dverné zariadenia obsahuje prehľad dverného príslušenstva ako sú dverové kľučky atď.)
Účelom otvoru je:
Účelom uzavretia je:
Dvere sú obvykle upevnené v dvernom otvore, čo je rám skonštruovaný okolo okrajov otvoru v stene alebo inej štruktúre. 2 vertikálne časti rámu sa nazývajú "zárubne".
Typy dverí.
Mnoho typov dverí má špecifické názvy podľa účelu. Najčastejší variant dverí obsahuje 1 pevnú dosku, ktorá vypĺňa dverný otvor, zavesenú pozdĺž jednej strany, čím sa môže otvárať z dverného otvoru v jednom smere, ale nie v druhom. Existuje veľa obmien tohto základného výzoru, napr. „dvojité“ dvere, ktoré majú 2 nezávislé priliehajúce panely zavesené na každej strane dverného otvoru.
Václav Hrabě

Václav Hrabě (* 13. jún 1940, Příbram – † 5. marec 1965, Praha) bol český básnik a čiastočne prozaik, jediný v Česku významný predstaviteľ hnutia Beat generation, ktoré vzniklo v USA.
Hrabě sa narodil v Příbrami ako syn železničiara Jana Hraběte a Magdaleny rodenej Kalinovej, mladosť prežil v Lochoviciach blízko Berouna. Na strednú školu chodil v Hořoviciach (ukončil ju maturitou v roku 1957). Študoval český jazyk a dejepis na Vysokej škole pedagogickej v Prahe, ktorú absolvoval v roku 1961. Po vysokej škole nastúpil na vojenskú službu a po návrate z nej striedal zamestnania; pracoval ako pomocný robotník, vychovávateľ na učňovskom internáte, knihovník v Mestskej ľudovej knižnici a tiež ako lektor poézie v časopise "Tvář". Až na jeseň 1964 zohnal učiteľské miesto v Prahe 5. 
Vo februári 1962 sa oženil a v auguste sa mu narodil syn Jan, v roku 1964 sa však rozviedol.
Tvorba Václava Hrabě, rovnako ako ostatných beatnikov, úzko súvisela s jazzovou a bluesovou hudbou. Sám autor sa učil hrať na niekoľko hudobných nástrojov, medzi inými klarinet a saxofón, a koncertoval so študentskými kapelami.
Osobne sa stretol s americkým básnikom Allenom Ginsbergom a napísal s ním rozhovor (v roku 1965 pri príležitosti jeho vystúpenia v Prahe).
Hrabětove básne sa za jeho života nedočkali ani jedného knižného vydania, všetky súbory vychádzali až posmrtne, pretože autor tragicky zomrel vo veku nedožitých dvadsaťpäť rokov, keď sa otrávil oxidom uhoľnatým. Je pochovaný v Lochvoviciach.
Dielo.
Okrem básní a menších próz napísal pravdepodobne aj jednu divadelnú hru, ktorá sa však nikdy nenašla. Z jeho prozaických diel sa zachovala iba poviedka "Horečka".
Autor debutoval roku 1962 v časopise "Univerzita Karlova" a vo vojenskom periodiku "Zápisník". Básňami a publicistikou tiež prispieval do "Tváře", ktorú redigoval.
V rokoch 1965–67 sa v litvínovskom "Docela malém divadle" jeho básne stali podkladom pre poetické pásmo Stop-time (v roku 1967 vyšlo aj knižne) a niektoré boli aj zhudobnené, napríklad Vladimírom Mišíkom (platňa "Pár tónů, které přebývají" z roku 1989).
Verše pôsobia veľmi autenticky, k čomu prispieva aj voľný verš, ktorým sú písané.
Milan Jurčina

Milan Jurčina (* 7. jún 1983, Liptovský Mikuláš) je bývalý slovenský hokejový obranca. Patril k výrazne defenzívnym typom, vynikal tvrdou hrou.V decembri 2022 ukončil kariéru.
Klubový hokej.
Už ako 17-ročný začal hrať v Severnej Amerike, v juniorskej súťaži QMJHL, za mužstvo Halifax Mooseheads. V roku 2001 si ho v úvodnom drafte NHL klubom Boston Bruins v ôsmom kole ako 241. v poradí. Po opustení juniorskej súťaže hral dve sezóny v AHL za farmárske mužstvo Bostonu Providence Bruins. Až v sezóne 2005/06 odohral 8. októbra 2005 svoj prvý zápas v NHL. Na túto sezónu mal uzavretú zmluvu na 513 tisíc dolárov. V priebehu nasledujúcej bol vymenený do klubu Washington Capitals, kde odohral 30 zápasov, a bol jedným z najvyťaženejších hráčov.V priebehu ročníka 2009/10 prestúpil do Columbus Blue Jackets, od nasledujúceho bol hráčom New York Islanders. Počas lockoutu v NHL (2012/13) pôsobil v českom klube HC Piráti Chomutov, sezónu dokončil vo fínskom Lukko Rauma. 2016 Eisbären Berlin, Nemecko. Od roku 2016 je hráčom Thomas Sabo Eice Tigers, Norimberg, Nemecko. Zmluvu má do roku 2019. Hrá s číslom 68.
Reprezentácia.
Milan Jurčina debutoval v reprezentácii na ZOH 2006 v Turíne. Nosí reprezentačný dres s číslom 68.
ZOH 2006.
Slovensko skončilo na zimnej olympiáde v roku 2006 na piatom mieste. Po kvalityných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Jurčina hral vo všetkých 6 zápasoch Slovenska, získal 1 bod za prihrávku.
MS 2006.
Tréner František Hossa ho nominoval aj na svetový šampionát v lotyšskej Rige. Slovensko prehralo vo štvrťfinále s Kanadou. Jurčina zaznamenal dva góly, prihrávku a sedem plusových budov.
MS 2007.
Prijal pozvánku reprezentačného trénera Júliusa Šuplera na svetový šampionát v Rusku, s bývalým spoluhráčom z Bostonu Zdenom Chárom boli jedinými zástupcami NHL v obrane tohto slovenského výberu. Mužstvo vypadlo so Švédskom vo štvrťfinále a obsadilo 6. miesto. Jurčina zaznamenal 6 plusových bodov, čo bolo spolu s Mariánom Gáboríkom najviac spomedzi slovenských hráčov.
ZOH 2010.
Slovensko dosiahlo 4. miesto, čo bol najlepší výsledok v histórii, v semifinále prehralo s domácou Kanadou a v zápase o bronz s Fínskom Jurčina odohral všetkých sedem zápasov, nebodoval.
MS 2011.
Glen Hanlon ho nominoval šampionát v Bratislave. Slovensko nepostúpilo do vyraďovacích bojov a obsadilo 10. miesto. Jurčina na podujatí zaznamenal dve prihrávky. 
MS 2013.
Vladimír Vůjtek ho nominoval na MS 2013 vo Fínsku a Švédsku, Slovensko prehralo vo štvrťfinále s Fínskom a obsadilo 8. miesto. Jurčina zaznamenal na podujatí dve asistencie.
Veľký Manchester

Veľký Manchester () je metropolitné grófstvo a ceremoniálne grófstvo v anglickom regióne North West England.
Grófstvo sa skladá z desiatich okresov: Manchester, Stockport, Tameside, Oldham, Rochdale, Bury,Bolton, Wigan, Salford a Trafford.
Hraničí s niekoľkými grófstvami, a to s grófstvom Cheshire (na juhu a juhozápade), s Derbyshire (na juhovýchode), s West Yorkshire (na severovýchode), s Lancashire (na severe) a s Merseyside (na západe).
Merseyside

Merseyside je metropolitné grófstvo a ceremoniálne grófstvo v anglickom regióne North West England. 
Grófstvo sa skladá z piatich okresov: Liverpool, Sefton, Knowsley, St. Helens a Wirral. Názov nesie podľa rieky Mersey. Rozloha grófstva je a hraničí s grófstvami Lancashire (na severovýchode), Veľký Manchester (na východe), Cheshire (na juhu a juhozápade) a na západe sa nachádza Írske more.
South Yorkshire

South Yorkshire je metropolitné grófstvo a ceremoniálne grófstvo v anglickom regióne Yorkshire and the Humber. 
Grófstvo sa skladá zo štyroch okresov, a to Sheffield, Rotherham, Doncaster a Barnsley. Hraničí s grófstvami Derbyshire (na západe a juhozápade), West Yorkshire (na severozápade), North Yorkshire (na severe), East Riding of Yorkshire (na severovýchode), Lincolnshire (na východe) a Nottinghamshire (na juhovýchode).
Tyne and Wear

Tyne and Wear je metropolitné grófstvo a ceremoniálne grófstvo v anglickom regióne North East England.
Grófstvo sa skladá z piatich okresov: Gateshead, Newcastle upon Tyne, North Tyneside, South Tyneside, Sunderland. Na východe grófstvo obmýva Severné more, na severe hraničí s grófstvom Northumberland a na juhu zase s grófstvom Durham.
West Midlands (grófstvo)

West Midlands je metropolitné a ceremoniálne grófstvo v anglickom regióne West Midlands.
Grófstvo pozostáva zo siedmych okresov: Wolverhampton, Dudley, Walsall, Sandwell, Birmingham, Solihull, Coventry. 
Najväčším mestom je Birmingham, ďalšie veľké mestá sú Wolverhampton a Coventry. Celé grófstvo má vysoký stupeň urbanizácie a do značnej miery je tvorené najmä týmito mestami. Birmingham s Wolverhamptonom, Black Country a Solihullom spolu tvoria najväčšie súmestie Veľkej Británie (okrem Londýna).
West Yorkshire

West Yorkshire je metropolitné a ceremoniálne grófstvo v anglickom regióne Yorkshire and the Humber. Približne zodpovedá jadru West Riding of Yorkshire tradičného grófstva Yorkshire.
Grófstvo sa skladá z piatoch okresov, a to Leeds, Wakefield, Kirklees, Calderdale a Bradford. Hraničí s grófstvami Derbyshire (na juhu), Greater Manchester (na juhozápade), Lancashire (na severozápade), North Yorkshire (na severe a východe) a South Yorkshire (na juhovýchode).
Bedfordshire

Bedfordshire je nemetropolitné a ceremoniálne grófstvo v anglickom regióne East of England. Hlavné mesto grófstva je Bedford.
Bedfordshire hraničí s grófstvami Cambridgeshire (na severovýchode), Northamptonshire (na severe), Buckinghamshire (na západe) a s Hertfordshire (na juhovýchode)
Geografia.
Najjužnejší koniec grófstva je časť kriedovcového hrebeňa známeho ako Chiltern Hills. Pozostatkom je časť širokého povodia rieky River Great Ouse.
Bedfordshireské skaly sú väčšinou ílovité a pieskovcovité z obdobia jury a kriedy.
Berkshire

Berkshire môže byť:
Berkshire (grófstvo)

Berkshire (IPA: aalebo ; niekedy skrátene Berks) je nemetropolitné, ceremoniálne a tradičné grófstvo v južnom Anglicku. Je známe aj ako Royal Berkshire, pričom tento titul sa stal oficiálnym v 30. rokoch 20. storočia.
Skladá sa zo šiestich okresov: West Berkshire, Reading, Wokingham, Bracknell Forest, Windsor and Maidenhead a Slough. Berkshire hraničí s okresmi Oxfordshire, Buckinghamshire, Surrey, Wiltshire a Hampshire.
Buckinghamshire

Buckinghamshire (skrátene Bucks) je nemetropolitné grófstvo, ceremoniálne grófstvo a tradičné grófstvo na juhovýchode Anglicka. Hlavným mesto grófstva je Aylesbury, najväčším mestom je Milton Keynes.
Územie grófstva je rozdelené na päť častí – Aylesbury Vale, Chiltern, South Bucks a Wycombe, piatou časťou je správny obvod Milton Keynes. 
Buckinghamshire susedí s grófstvom Veľký Londýn na juhovýchode, Berkshire na juhu, Oxfordshire na západe, Northamptonshire na severe, Bedfordshire na severovýchode a s Hertfordshire na východe.
Cambridgeshire

Cambridgeshire (skrátene Cambs) je nemetropolitné grófstvo, ceremoniálne grófstvo a tradičné grófstvo v Anglicku.
Cheshire

Cheshire môže byť
Cheshire (grófstvo)

Cheshire (alebo historicky "Grófstvo Chesterské") je nemetropolitné grófstvo, ceremoniálne grófstvo a tradičné grófstvo v Anglicku.
Cornwall

Cornwall môže byť:
Cornwall (grófstvo)

Cornwall (po kornsky: "Kernow" prípadne "Curnow") je nemetropolitné grófstvo, ceremoniálne grófstvo a tradičné grófstvo v Anglicku.
Časť obyvateľstva v súlade s ojedinelou historickou terminológiou považuje Cornwall za vojvodstvo a za keltskú krajinu.
Cumbria

Cumbria je nemetropolitné grófstvo a ceremoniálne grófstvo v Anglicku.
Cumbria pokrýva tradičné grófstva Cumberland a Westmorland, plus časť Furness grófstva Lancashire a kúsok Yorkshire.
Derbyshire

Derbyshire je nemetropolitné, ceremoniálne a tradičné grófstvo v Anglicku.
Roku 1998 bolo z nemetropiltného grófstva vyčlenené mesto Derby, ktoré je teraz jednostupňový celok.
Devon

Devon môže byť:
Devon (Anglicko)

Devon je nemetropolitné grófstvo, ceremoniálne grófstvo a tradičné grófstvo.
Kedysi sa nazývalo Devonshire, ale dnes sa tento tvar používa už len ojedinelo a v niektorých menách a tituloch (napríklad vojvoda devonshirský).
Hlavné mesto je Exeter.
Dorset

Dorset môže byť:
Zoznam poslancov Bratislavského samosprávneho kraja (2001 – 2005)

Zoznam poslancov Bratislavského samosprávneho kraja zvolených vo volebnom období 2001-2005.
Dorset (grófstvo)

Dorset (v minulosti aj Dorsetshire) je nemetropolitné grófstvo, ceremoniálne grófstvo a tradičné grófstvo v Anglicku.
Durham (grófstvo)

(Grófstvo) Durham, po anglicky (County) Durham je nemetropolitné grófstvo, ceremoniálne grófstvo a tradičné grófstvo v Anglicku.
East Riding of Yorkshire

East Riding of Yorkshire je jednostupňový celok (unitary authority) a ceremoniálne grófstvo v Anglicku.
East Sussex

East Sussex (po slovensky: Východný Sussex) je nemetropolitné grófstvo a ceremoniálne grófstvo v Anglicku.
Essex

Essex môže byť:
Pozri aj:
Essex (grófstvo)

Essex je nemetropolitné grófstvo, ceremoniálne grófstvo a tradičné grófstvo v Anglicku.
Meno pochádza z názvu Kráľovstva Essex (pôvodne „Kingdom of East Seaxe“) založeného okolo roku 500.
Gloucestershire

Gloucestershire () je nemetropolitné, ceremoniálne a tradičné grófstvo v Anglicku.
Hampshire

Hampshire (skrátene "Hants") je nemetropolitné, ceremoniálne a tradičné grófstvo v Anglicku.
Herefordshire

Herefordshire je jednostupňový celok (ako taký formálne aj gróftsvo), ceremoniálne grófstvo a tradičné grófstvo v Anglicku.
Meteosat

Meteosat je séria družíc vytvorená v rámci rovnomenného programu. Družice METEOSAT prevádzkuje medzivládna organizácia EUMETSAT. Sú to geostacionárne meteorologické družice. 
Slovo Meteosat je odvodené zo slov Meteorological Satellite, čo v preklade znamená meteorologická družica.
Družice Meteosat 1 až Meteosat 7 niesli alebo nesú prístroj MVIRI (METEOSAT Visible and Infrared Imager), čo je prístroj na snímkovanie vo viditeľnom a infračervenom žiarení.
Meteosat 8 je prvým Meteosatom druhej generácie (MSG, Meteosat Second Generation), ktorý nesie prístroj SEVIRI (Spinning Enhanced Visible and Infrared Imager) a prístroj GERB (Geostationary Earth Radiation Budget).
Na konci januára 2004 boli v prevádzke družice Meteosat 5, 6, 7 a 8. Meteosat 5 sa nachádzal nad rovníkom na 63° východnej dĺžky a monitoroval Indický oceán. Meteosat 6, 7 a 8 boli v tej dobe umiestnené nad rovníkom na Greenwichskom poludníku alebo v jeho blízkosti, pričom plnili rozdielne funkcie (operativne, záložné, pomocné). Meteosat 6 bol v móde „rýchleho snímkovania“ ('rapid scan' mode) a poskytoval obmedzené dáta v 10 minútovom kroku. Meteosat 7 plnil funkciu záložnej družice Meteosatu 8 a poskytuje dočasné dáta pred úplným hardvérovým prechodom používateľov dát na Meteosat 8.
Malbork

Malbork (nem. "Marienburg") je poľské mesto ležiace na rieke Nogat v severnom Poľsku v Pomoranskom vojvodstve známe vďaka križiackemu hradu.
Dejiny.
Okolo roku 1274 tu začal Rád nemeckých rytierov stavať hrad ako stredisko výbojov proti pohanským Prusom. V roku 1276 dostala osada, ktorá vznikla pri stavbe hradu mestské práva. V roku 1309 presídlil do Malborku veľmajster Rádu nemeckých rytierov z Milána a odvtedy sa stal Malbork trvalým sídlom veľmajstrov rádu.
Počas druhej svetovej vojny v roku 1945 bol hrad silno poškodený Červenou armádou počas bojov o mesto. Rekonštrukcia prebieha dodnes. V 50. rokoch namiesto rekonštrukcie "Starého Mesta" boli ruiny rozobrané a stavebný materiál sa vyvážal pravdepodobne do Varšavy, čo malo negatívny vplyv na turistický rozvoj mesta, ktoré má iba hrad, ale bez historickej mestskej časti.
Doprava.
V meste je veľký železničný uzol, námorno-riečny prístav a letisko. 
Hospodárstvo.
Mesto je strediskom obchodu, strojárskej a potravinárskej výroby.
Analeptikum

Analeptiká sú látky ktoré stimulujú dýchacie a obehové centrum predĺženej miechy a čiastočne zvyšujú aj psychickú aktivitu. Vyššie dávky vyvolávajú kŕče. S výnimkou xantínov sa vyskytuje vysoká toxicita u týchto liečiv.
Antitusikum

Antitusiká sú liečivá ktoré centrálne (opioidné a.) alebo periférne (neopioidné a.) tlmia kašeľ. Sú buď vo forme kvapiek, sirupov, alebo pastiliek. Obsahujú upokojujúce látky (napríklad med, glycerín), ktoré pôsobia priaznivo na sliznicu hrdla, chuťové prísady a malé dávky antiseptických látok. Prechodne odstraňujú škriabanie v hrdle.
Liečivá, ktoré podporujú vykašliavanie sa volajú expektoranciá.
Indikácie: 
Nepriaznivé účinky.
Medzi nežiaducimi účinkami sa môže objaviť eufória, zmätenosť, zápcha a ospalosť. Pri užívaní liečiva s obsahom kodeínu môže vzniknúť závislosť.
Antihelmintikum

Antihelmintikum alebo anthelmentikum je označenie lieku proti črevným parazitom, presnejšie liečiva používaného pri liečbe helmintóz - alimentárnych nákaz ľudského tela červami.
Nuklid

Nuklid je atóm (prípadne len jadro atómu), ktorý má určitý konkrétny počet protónov a zároveň určitý konkrétny počet neutrónov (niekedy sa dodáva, že aj určitý konkrétny energetický stav). Inými slovami je to druh atómu (prípadne len jadra atómu), kde "druh" je definovaný kombináciou konkrétneho počtu protónov a konkrétneho počtu neutrónov (a prípadne aj konkrétneho energetického stavu). 
Počet protónov v jadre akéhokoľvek atómu sa označuje aj ako protónové číslo, počet neutrónov v jadre aj ako neutrónové číslo a súčet protónového čísla a neutrónového čísla aj ako nukleónové číslo. S použitím tejto terminológie "čísiel" a termínu nuklid je možné definovať:
Napríklad 12C a 13C sú izotopy (uhlíka), 15N a 16O sú izotóny a 40Ar a 40K sú izobary.
Pojem nuklid sa zaviedol v roku 1950 ako rozšírenie pojmu "izotop". 
Prvky sa v prírode vyskytujú väčšinou ako zmesi rôznych nuklidov. Napríklad uhlík sa vyskytuje ako zmes nuklidu 12C a nuklidu 13C, preto sa v tabuľkách uvádza (relatívna) atómová hmotnosť uhlíka ako 12,011 aj keď definícii zodpovedá teoretická hodnota 12,0.
Tiger

Tiger môže byť:
Racemát

Racemát (iné názvy: racemický konglomerát, staršie racemická zmes alebo racemická zlúčenina; značka je prefix "DL" alebo "RS") je zmes, v ktorej sú v rovnakom pomere zastúpené obidva enantioméry. 
Racemát je zmes enantiomérov v pomere 1:1. Pri kryštalizácii racemátu sa enantioméry /+/ a /−/ priťahujú silnejšie než enantioméry /+/ a /+/ resp. /−/ a /−/. Ide potom v podstate o zmesné kryštály. Zmes, ktorá kryštalizuje ako racemát, nie je možné rozdeliť na enantioméry. 
Racemát vzniká počas mnohých chemických reakcií, napríklad pri elektrofilnej adícii na dvojitú väzbu alkénov alebo adícii na karbonyl.
Kancelár

Kancelár (latinsky: "cancellarius"), je oficiálny titul, ktorý sa používa väčšinou v krajinách, ktorých civilizácia je priamo či nepriamo odvodená z Rímskej ríše. V rôznych dobách a štátoch označoval a označuje veľmi rôznorodé povinnosti a nosia ho úradníci majúci rôzne hodnosti. 
Pôvodne boli kancelári ("cancellarii") sluhovia u rímskych súdov, sedeli pri mreži alebo závore ("cancelli") prepážky baziliky alebo súdneho dvora, ktorá oddeľovala sudcu a porotu od divákov. Za cisárstva to boli dôstojníci, ktorí chránili cisára v paláci pri vchode do jeho súkromných izieb alebo pred jeho stanom. Cisár Carinus spôsobil veľký rozruch, keď vymenoval jedného zo svojich kancelárov za rímskeho prefekta.
Okrem bežného významu prednostu kancelárie (nejakého vysokého úradu) sa slovo kancelár môže vzťahovať v rôznych krajinách na rôzne úrady:
Sieť

Sieť (alebo v niektorých významoch sieťka) môže byť: